Dallimes e besimit mes sunive dhe 

shiitëve 


J4J^J1 4oQ.g.<Ji 


[ Shqip - Albanian - jUl ] 


Justinian Topulli 


Redaktoi: Redaksia pranë albislam.com 


2011 - 1432 


IslamHouse 



AjuJtJlj AJL^JI J)\j 4jJJL*JI (Jjjj-flJl 

® 4_oLJ'j!l AjiJJU )) 


j^J > 


L_Jl L^-'J \iLJi> 


2011-1432 


IslamHouse 



Dallimet e besimit në mes sunive dhe shiitëve 


Sektarizmi, armiku më i keq për muslimanët shqiptarë 

Muslimanët shqiptarë tradicionalisht i përkasin Islamit sunit, që 
nga ardhja e Islamit në trojet shqiptare e deri më sot. Sunitët përbëjnë 
pjesën dërmuese të muslimanëve në të gjithë botën, mbi 80 % e tyre, 
dhe vetëm një pakicë u përkasin sekteve dhe rrymave jashtë 
sunizmit. 

Nga këto sekte në pakicë, sekti që ka numrin më të madh të 
pasuesve, që nuk i përkasin sunizmit, është shiizmi. Ky sekt ka një 
shtrirje të kufizuar gjeografike. Ai gjendet me shumicë në Iran, Irak 
dhe Liban, ndërsa me pakicë në disa prej vendeve arabe si edhe në 
Pakistan e Indi. Në mesin e shqiptarëve tradicionalisht nuk ka 
ekzistuar ndonjëherë ndonjë traditë e mirëfilltë shiite dhe për 
rrjedhim, nuk do t'ia vlente të trajtoheshin tema për tolerancë 
ndërsektare, siç mund të thuhej për shembull për ndonjë vend tjetër, 
si Iraku a Libani. Sot në trojet shqiptare ka interesa të caktuara nga 
qarqe të ndryshme, që kërkojnë të ndryshojnë raportet shekullore të 
Islamit shqiptar. Në mes tyre janë edhe shiitët e ardhur nga Irani, të 
cilët nën emrin e fondacioneve të tilla si "Saadi Shirazi" apo 
"Fondacioni i Kuranit" etj., kërkojnë të shiitizojnë Islamin shqiptar 
dhe ta bëjnë atë një kopje të variantit revolucionar iranian. Ata, duke 
mos gjetur një traditë shiite mes shqiptarëve janë duke u munduar të 
përdorin si platformë për propagandën e tyre edhe tarikatet sufiste 
shqiptare. Veç kësaj, duhet thënë se ata janë duke përfituar edhe nga 
papërgjegjshmëria e theksuar fetare që shfaqin edhe drejtues të 
Komunitetit Musliman, të cilët s'e kanë për gjë t'i hapin dyert e 
bashkëpunimit kësaj propagande të rrezikshme jo vetëm për 
mbarëvajtjen fetare, por edhe për interesat tona kombëtare. 

Përhapja e sektit shiit në mesin e sunijve shqiptarë do të rezultonte 
me pasoja tepër të dëmshme në të ardhmen e afërt ose të largët për 
vetë Islamin shqiptar. Ne shqiptarët suni duhet të jemi të 
ndërgjegjshëm për aktualitetin tonë dhe nuk duhet të heshtim para 

këtij realiteti të ri, që shfaqet në formën e botimit të librave, 
simpoziumeve, gazetave dhe revistave, që bëjnë propagandë të 
hapur apo të fshehtë shiite. Për më tepër shiitët po ribotojnë librat e 
hoxhallarëve shqiptarë të traditës sunite për t'u popullarizuar e 
faktorizuar në mjedisin shqiptar, duke përdorur si pasaportë lejen 
publike të Komunitetit Musliman. Lejet publike për "përvetësimin" e 
trashëgimisë fetare sunite, ashtu si edhe lajmet se Komuniteti 
Musliman u ka dorëzuar organizatave iraniane administrimin e një 
shkolle fetare (medreseje) apo ndërtimin e disa xhamive, bien ndesh 
me pretendimet se Komuniteti Musliman interesohet për 
mbarëvajtjen dhe ruajtjen e Islamit tradicional dhe harmonisë fetare 
në vend, kur në fakt po ndihmojnë rrënjosjen e strukturave të një 
sekti të huaj për traditën dhe të rrezikshëm për harmoninë fetare, 
sekt që instrumentalizohet nga një shtet revolucionar dhe luftënxitës 
si Irani. 

Shpresojmë që drejtuesit e sotëm të Komunitetit Musliman do ta 
kuptojnë në kohën e duhur këtë rrezik dhe do të jenë në lartësinë e 
detyrës që kanë marrë përsipër, për të ndërprerë sa më parë 
bashkëpunimin me organizatat iraniane, bashkëpunim që e kemi 
trashëgim nga vitet e turbullta të tranzicionit e për të cilin ata nuk 
janë përgjegjës. 

Meqë shiitët e Iranit sot janë faktor në politikën botërore, interesi 
mbarëislam, sipas disave, e do që të bashkëpunohet me ta, mirëpo 
kjo nuk do të thotë që edhe ne si shqiptarë t'u hapim atyre dyert, 
madje edhe atë të mundësimit që suninjtë shqiptarë të konvertohen 
në shiitë! Ne shqiptarët duhet të jemi më realistë për fatet e Islamit 
tonë lokal, dhe nuk duhet të na duket vetja se kemi ndonjë rol në 
arenën ndërkombëtare, e për rrjedhim u dashka të përfshihemi në ato 
lëvizje dhe ide, që kërkojnë bashkime shiite-sunite! Të tillë 
'internacionalizma' vetëm se do të favorizonin kushtet për shtimin 
numerik të shiitëve mes shqiptarëve dhe për rrjedhojë, mbas njëfarë 
kohe relativisht të gjatë apo të shkurtër do të shikonim se si mes nesh 
do të rritej një minorancë e konsiderueshme shiitësh, të cilët sado 
vëllazërorë që të jenë do të krijonin probleme të natyrës përçarëse 
mes muslimanëve shqiptarë, përçarje, e cila do të na sillte të tilla 

probleme, të cilat askush nga ne nuk i dëshiron. A nuk na mjaftojnë 
problemet e shumta që ne kemi, por duhet t'u hapim derën edhe 
halleve të tjera në të ardhmen?! Armiqtë e Islamit të trojeve shqiptare 
janë të shumtë dhe nuk do të lënë rast që t'u ikë nga dora, me qëllim 
që të na dëmtojnë në çdo kohë, e të gjithë e dimë sesa lehtë 
shfrytëzohet arma e sektarizmit dhe për këtë kemi shembull të gjallë 
Irakun. 

Bashkësitë Islame Shqiptare ashtu si edhe mjaft individë me zë 
në mes suninjve shqiptarë janë të vetëdijshëm për dallimet serioze 
mes suninjve dhe shiitëve, por e keqja është se ata mendojnë që edhe 
muslimanët e thjeshtë janë të imunizuar dhe të ndërgjegjshëm për 
këto ndasi dhe ndoshta mendojnë, se ata nuk do të bien pre' e 
propagandës shiite! Gabimi i tyre është i dyfishtë: nga njëri krah ata 
nuk luajnë një rol aktiv në mbrojtjen e doktrinës sunite, kundrejt asaj 
shiite, dhe në krahun tjetër me heshtjen e tyre, ndonjëherë edhe me 
deklarimet dhe qëndrimet e tyre luajnë rolin e pro-shiizmit pasiv. Kjo 
duket qartë në bashkëpunimin që Bashkësia Islame Shqiptare kryen 
p.sh. me "Fondacionin e Kuranit", një fondacion shiit ky i financuar 
nga Irani, një shtet i cili, jo vetëm në aspektin fetar vazhdon traditën 
e tij të hershme të asimilimit të suninjve, por edhe në aspektin politik 
është kundërshtar indirekt i interesave kombëtare shqiptare. 

Flistoria e afërt e vendeve të tilla si Iraku apo Libani, na tregon 
mjaft qartë se si po i shkatërron këto vende ndasia sektare mes 
sunive dhe shiitëve. Ndaj, ne duhet të jemi më të vetëdijshëm për 
rreziqet që na kanosen si muslimanë shqiptarë, jo vetëm në të 
ardhmen e afërt, por edhe në atë të largët. Ruajtja e unitetit doktrinar 
për ne muslimanët shqiptarë është jetike. 

i 1 Çfarë besojnë shiitët ndryshe nga suninjtë? 

Shiitët janë një sekt që pretendojnë se Aliu, Allahu qoftë i kënaqur 
me të, kushëriri i Profetit, paqja e Allahut qoftë mbi të, dhëndri i tij, 
një nga muslimanët e parë dhe një nga miqtë e tij më të afërt është i 
vetmi që gëzonte të drejtën për të trashëguar udhëheqjen politike dhe 
fetare të muslimanëve, ose siç njihet ndryshe, Kalifatin. Për këtë 

arsye, për shiitët, Ebu Bekri, Omeri dhe Osmani, Allahu qoftë i 
kënaqur me ta, janë grabitës dhe uzurpatorë të kësaj pozite! 1 Madje 
shumë prej tyre kanë shkuar deri atje sa t'i konsiderojnë ata dhe të 
gjithë muslimanët, që ua njohin këtë pozitë historike dhe fetare, si 
jomuslimanë! 2 * Shiitët e kanë shndërruar Kalifatin fetar apo ndryshe 
Imametin (prijësinë fetare), si një nga çështjet themelore të besimit të 
tyre. Sipas tyre, Profeti, paqja e Allahut qoftë mbi të, ka caktuar me 
urdhër të Allahut, që Aliu dhe dymbëdhjetë pasardhës të tij do të 
jenë Imamë për muslimanët për t'i udhëzuar ata në rrugë të drejtë. 
Çuditërisht përveç Aliut dhe djalit të tij Hasanit, asnjë nga 
pasardhësit e tjerë, të cilët ata i konsiderojnë si imamë, nuk kanë 
pasur postin e Kalifit! Për këtë edhe shiitët janë detyruar të pohojnë 
se ata ngelen prijës pavarësisht se nuk morën pushtet politik, 
ndonëse sipas tyre vetëm atyre u takonte! Ata besojnë se i 
dymbëdhjeti prej këtyre imamëve, i cili sipas disa burimeve shiite, as 
që ka lindur fare është futur në një qilar në Samara (në Irak), që në 
moshë të vogël dhe prej aty është zhdukur dhe jeton edhe sot e kësaj 
dite, mbas qindra vjetësh, i fshehur për të dalë një ditë dhe për të 
marrë frenat e Kalifatit në dorë! 4 Shiitët, ndryshe nga suninjtë besojnë 
se këta imamë janë të pagabueshëm, si Profeti, paqja qoftë mbi të. 


1 "Bihar el-Enuar" te komenti i ajetit 25, Sure El-Enfal, po ashtu v.101 fq. 107. etj. 
(arab). Për shiitët është i njohur mallkimi dhe sharja që ata i bëjnë në veçanti Ebu 
Bekrit dhe Omerit, si për shembull në atë që quhet "Duaja ndaj dy idhujve të 
kurejshëve" ku nënkuptojnë këta dy sahabe! (shih "Nefehat el-lahut" e Kerekit, "Fi 
miraatul ukul" 4/356 e Mexhlisit...etj). Gjithashtu edhe libri "Shtegu i elokuencës", që 
padrejtësisht i atribuohet Aliut, përmban akuza të pavërteta ndaj shokëve të tjerë të 

Profetit! 

2 

"Tefsir el-kumij" te komenti i ajetit 40, Sure El-Araf, Hashijetu el-amili ala bejdaui, 
te komenti i ajetit 74 Sure Et-teube, Elenuar en-numanije vol. 2, fq. 278 etj. 

Shih "Ç'është Islamizmi" i Ajetullah Imam Es-sejid Muhamed El-Shirazi fq. 35. 
Libër shiit i përkthyer nga Vullnet Merja, drejtues i "Fondacioni i Kuranit". 

"Ç'është Islamizmi" fq. 38. Kjo doktrinë është kaq e përhapur në mes shiitëve, saqë 
janë shkruar shumë libra që flasin për këtë imam të humbur, si "El-gijbetu" 
(mungesa) e En-Numanit, "El-gijbetu" e Et-Tusit etj. 

6 



dhe si engjëjt. 5 Shiitët besojnë se imamët e tyre kanë grada më të larta 
se engjëjt dhe Profetët. 6 

Ata shkojnë deri atje sa t'u luten këtyre njerëzve dhe të besojnë se 
ata janë ndërmjetës në mes njerëzve dhe Allahut. 7 Ky është shirk (t'i 
bësh Zotit ortak në adhurim) dhe Allahu e ka ndaluar rreptësisht 
këtë gjë, Ai thotë: “Vërtet, Allahu nuk fal që të adhurohet dikush apo 
diçka tjetër veç Atij, por gjynahet e tjera më të vogla ia fal kujt të dojë. 
Kushdo që i bën shok Allahut (në adhurim etj), ka bërë gjynah të 
tmerrshëm. ” 8 

Ky sekt, një pjesë të madhe të veprimtarisë fetare të tij ia kushton 
lavdërimit të këtyre njerëzve, varreve të tyre, që i konsideron si 
vende të shenjta, vajtimit për vdekjet e tyre dhe mallkimit të atyre, që 
ata i konsiderojnë si kundërshtarë fetarë të këtyre imamëve. 9 Por 
ekstremizmi i ithtarëve të këtij sekti nuk ndalet me kaq. Ata për çdo 
vit në Ditën e Ashures përkujtojnë vrasjen e nipit të Profetit, Hysenit, 
me rituale gjakatare, duke masakruar veten e tyre, madje edhe 
fëmijët e vegjël, me zinxhirë e kama, si shfaqje e hidhërimit për 
vdekjen e tij! Dhe skena të tilla makabre shfaqen çdo vit nëpër 
televizionet e botës, sa herë që vjen dita e Ashures! Një ritual i tillë jo 
vetëm që nuk gjen aspak mbështetje në fenë tonë, por një mynxyrë e 
tillë është kategorikisht e ndaluar dhe tërësisht e dënueshme. 10 

Një tjetër dallim shumë i rëndësishëm në mes të shumicës së 
muslimanëve dhe shiitëve është edhe besimi në ruajtjen e Kuranit. 
Në librat bazë të besimit shiitë, si dhe në disa dhjetëra thënie të 
dijetarëve të tyre të hershëm, konstatohet se shiitët nuk besojnë se 
Kurani është ruajtur ashtu siç na e ka lënë Profeti, salallahu alejhi ue 
selem, por ai është ndryshuar nga shokët e Profetit, salallahu alejhi 
ue selem, dhe nga të tjerët më pas! Për këtë ata japin edhe shembuj të 


5 "Ç'është Islamizmi" fq. 27, fq. 36. 

6 'El-hukumetu El-islamijetu' i Homejnit fq. 93, botimi i dytë. 

7 'Misbahul hidaje ilet hilafeti uel uilaje' në fq. 145 

8 Sure En-Nisa: 48. 

9 "Ç'është Islamizmi" fq. 93-97, 109, "Masakra e Kerbelasë" fq. 59-63, etj. 

10 Shih sure El-Bekare: 195, El-Maide: 6, El-Haxh: 78., hadithin 32 tek "Dyzet hadithet 
e Neveviut". 

shumtë! 11 Këtë doktrinë ata e kanë ruajtur për shekuj me radhë, siç 
dëshmojnë edhe vetë librat e shiitëve, por sot ata e mohojnë që një gjë 
e tillë të ketë qenë besimi i tyre! Por kjo është vetëm një përpjekje për 
të fshehur të vërtetën, karshi muslimanëve të tjerë, pse jo edhe ndaj 
ndjekësve të thjeshtë të shiizmit. Ndaj edhe deklarimet, edhe 
aktivitetet e tyre, që pasqyrojnë të kundërtën e këtij besimi që kanë 
trashëguar janë një maskë, për vetë faktin se një nga pikat e besimit të 


11 Ja disa referenca shiite për këtë: El-kulejni në librin 'Usul min El-kafi' v. i 
parë fq: 412-414, 416, 417, 418, 421-424, 429, 432-434 botimi i katërt v. 1392 
h/1972 e.s), Elmufid në 'Euail el-mekalat' (fq. 13, 54 botimi i dytë 
1379h/1959e.s.) si dhe në librin 'El-ihtisas' (fq. 123 botim Mektebetu besireti 
Kum pa datë botimi), El-Kumi në komentin e tij të Kuranit në hyrje (fq. 10) 
dhe vende të tjera (shih volumi i parë faqe: 29, 48, 58, 79, 100, 109, 110, 136, 
141, 142, 196, etj. volumi i dytë faqe: 35, 111, 125. botim i dytë Kum 1968 e.s), 
El-Kashani në komentin e tij të Kuranit 'Es-safi' në hyrjen e gjashtë (fq. 24-37), 
si dhe shumë ajete të ndryshuara sipas tij (shih volumi i parë faqe: 96, 114, 
118, 182, 183, 202, 257, etj. botim Kitabfrushi islamijetu, Iran, pa datë botimi), 
El-Bahrani autori i komentit 'El-burhan' (shih volumi i parë faqe: 50, 102, 104, 
125, 129, 130, 140, 170, 208, 231, etj. botimi i dytë, Iran), Et-Tabersi në librin 'El- 
Ihtixhaxh' (volumi i parë fq. 223-228, botim Fondacioni En-Nu'man, Bejrut, pa 
datë botimi), El-Xhezairi në librin 'El-enuar en-numa'nije' (vol i parë fq. 97, 
dhe i dytë fq. 357, botim 1378 h./1958 e.s. Tibriz), El-Mexhlisi në librin 
'Tedhkiretu el-eimetu' (fq. 9), në librin 'Hajat el-kulub' (vol. 2 fq.681) dhe në 
librin 'Mir'atu el-ukul' (vol. 12 fq. 525 botim 1400h./1980 e.s. Iran) në këtë libër 
ai madje është i mendimit se transmetimet që flasin për deformimin e Kuranit 
janë kaq të shumta, dhe se mohimi i tyre do të thotë të mohosh edhe 
transmetimet e imametit, e që për shiitët është thelbi i Islamit! Mirza Husejn 
En-nuri Et-Tabersi në librin e tij të famëkeq 'Fasl el-khitab fi ithbat tahrif kitab 
rabi el-erbab' Libër në të cilin autori i tij ka mbledhur me qindra thënie nga 
dijetarët shiitë dhe muxhtehidët e tyre nëpër shekuj, se Kurani është 
ndryshuar!!! Libër që u botua në Iran në vitin 1298 h./1881 e.s., i cili duke qenë 
se është pak a shumë i vonshëm, vetëm një shekull e ca më parë, kohë kur 
shiitët ishin të mendimit se një gjë e tillë duhet mohuar për ta, ashtu siç bëjnë 
edhe sot shkaktoi një zhurmë të madhe në mes vetë shiitëve, disa prej të cilëve 
e kundërshtuan. Por autori në fjalë jo vetëm që nuk hoqi dorë, por vetëm dy 
vjet para se të vdiste nxori një libër tjetër me titullin 'Redu badu eh-shubuhat 
an 'Fasl el-khitab fi ithbat tahrif kitab rabi el-erbab', ku mbron qëndrimin e tij 
në librin e parë. Madje edhe ky, si El-Mexhlisi është i mendimit se 
transmetimet që flasin për deformimin e Kuranit janë të shumta dhe se 
mohimi i tyre do të thotë të mohosh edhe transmetimet e imametit, gjë që 
shiitët nuk mund ta bëjnë! 

tyre është edhe fshehja e doktrinës shiite, apo e pjesëve të saj karshi 
atyre që nuk janë shiitë, kjo jo vetëm kur rrezikohen, por edhe për 
qëllime propagandistiked 2 

Veç këtyre dallimeve doktrinale, shiitët dallojnë me shumicën e 
muslimanëve edhe në një pjesë të praktikave fetare, si në thirrjen e 
ezanit, marrjen e abdesit, faljen e namazit etj. 13 Po ashtu edhe në disa 
çështje sociale, siç është lejimi që ata i bëjnë martesës së përkohshme, 
gjë që ka shkaktuar probleme sociale me fëmijët që lindin nga këto 
"martesa", në vendet shiite ku është e përhapur më së shumti kjo 
praktikë. 14 

Këto janë disa prej dallimeve kryesore në mes shumicës së 
muslimanëve dhe shiitëve, ku për çdonjërën prej tyre kemi 
përmendur burime nga literatura e tyre, disa prej tyre edhe në 
shqip. 15 

Duhet të theksojmë se vërtetësia e doktrinës sunite mbështetet 
tërësisht në Librin e Zotit, Kuranin, si dhe në traditën autentike, që 
muslimanët kanë trashëguar nga Profeti i Zotit, traditë kjo e ruajtur 
me fanatizëm në mënyrë të pandërprerë për katërmbëdhjetë shekuj 
me radhë. Është pikërisht kjo traditë që shprehet në mënyrë të qartë, 
se e vërteta e Islamit do të mbetet gjithmonë brenda grupimit të 
shumicës së muslimanëve. 16 Kjo shumicë, përherë dhe kahmoti u 


12 El-Kulejni në "El-Kafi", një kapitull i tërë për fshehjen e besimit (tekijes) "Kapitulli i 
Tekijes", Khomeini në "Keshf El-Esrar" fq. 129... etj. 

13 Në ezan ata shtojnë shprehjen se "Aliu është miku i Allahut" dhe "ejani në punë të 
mira" një risi (bidat), që nuk i përket traditës profetike. Gjatë abdesit nuk i lajnë 
këmbët (edhe nëse janë të zbathura), por vetëm i prekin me dorë të lagur, si kokën, 
ndërsa mes'hin mbi meste ose çorape nuk e lejojnë. Në namaz ata preferojnë të bien 
mbi sexhde mbi një copë baltë të pjekur nga dheu i Qerbelasë, nuk japin selam, por 
rrahin me duar kofshët... si dhe shumë bidate të tjera. 

14 Nuk ka ndonjë kohëzgjatje të caktuar të kësaj "martese" te shiitët, ajo mund të jetë 
edhe një ditë apo një orë! Në këtë "martesë" detyrimi financiar karshi "bashkëshortes" 
është i reduktuar. Shih. El-Furu të Kulejnit, si dhe çdo libër tjetër, ku trajtohen 
çështjet e fikhut. 

l5 Për informacione më të hollësishme mund të vizitoni forumin 
http://groups.yahoo.com/group/alb-muslimstudents 

16 Shih "Sunen Ibn Maxhe" nr. 3992, "Sunen Ebu Daud" nr. 4596, "Xhamiu Tirmidhi" 
nr. 2640, "Sunen Nesai" etj. Po ashtu për thënie të tjera të Profetit, që mbështesin këtë 
doktrinë "Sahih Buhari" nr. 6881, "Sahih Muslim" nr. 1921 etj. 

përket muslimanëve suninj! E lusim Zotin t'i udhëzojë të gjithë 
muslimanët! 

